REFERAT AF ORDINÆR GENERALFORSAMLING

onsdag d. 20. marts 2013 kl. 19:30

på Øster Egesborg Friskole

På grund af vejrliget var der kun beskedent fremmøde til årets generalforsamling, som blev gennemført i overensstemmelse med vedtægterne

1. Som dirigent valgtes Jens Hæsum, der som sin første gerning konstaterede, at generalforsamlingen var lovligt indkaldt.
2. Herefter fulgte bestyrelsens beretning v/formanden. Formanden orienterede om det forløbne år, som heldigvis ikke har været præget af dramatiske begivenheder. De vigtigste punkter i beretningen (som kan læses på hjemmesiden) var kommentarer om Microwas første år som delvist ansvarlig for økonomien samt bestyrelsens overvejelser om at lægge flere opgaver ud til virksomheden. Desuden gennemgik formanden de problemer, der har været i forbindelse med entreprenørarbejderne samt problemer med trykforøgeren på Tolstrupvej. Forsamlingen godkendte formandens beretning.
3. Kassereren, Mikkel Sahl, gennemgik regnskabet og budgettet, som blev godkendt. Ingen ændringer i takstblad.
4. Herefter skred forsamlingen til opstilling og valg af bestyrelsesmedlemmer, suppleanter, revisorer og revisorsuppleant. Alle valgtes uden modkandidater:

Følgende blev valgt:

 Hans Henrik Sorgenfrey (genvalg)

Flemming Knudsen (genvalg)

Sven-Erik Omel

 Suppleanter:

 Jens Hæsum

 Kurt Paszkiewicz

Revisorer:

Erik Willumsen

Morten Jørgensen

Revisorsuppleant

Tommy Apel (modtager genvalg)

1. Der var ingen indkomne forslag
2. Under eventuelt diskuteredes vandværkets bankforhold, men indtil videre fortsætter vi som hidtil med to banker. Endvidere nævtes mulighed for en Åben- hus dag, men med de nuværende hygiejnekrav vil det være yderst vanskeligt at gennemføre noget sådant, da kun folk med hygiejnekursus har adgang til vandværket. Fra enkelte deltageres side fremkom kritik af informationsniveauet på vandværkets hjemmeside. Bestyrelsen vil bestræbe sig på at øge kvaliteten.

´

Herefter kunne generalforsamlingen afsluttes, så folk kunne komme hjem, inden snevejret (endnu en gang) skabte problemer for den lokale trafik.

For referatet:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Jens Hæsum, dirigent Hans Henrik Sorgenfrey, formand